Ukraininė nėgė
Ukraininė nėgė (Eudontomyzon mariae) – bežandžių (Agnatha) antklasio, nėginių (Petromyzonidae) šeimos gėlavandenis stuburinis gyvūnas. Paplitusios Vidurio Europos kalnų, prieškalnių upeliuose, upėse ir ežeruose. Ukraininės nėgės aptinkamos Lietuvoje. Ukraininės nėgės aptinkamos neužterštose, švariuose, srauniuose upeliuose, upėse ar ežeruose su smėlėtu ar žvyringu dugnu. Ukraininės nėgės nedideli, 12-22,2 cm (įprastai ~18 cm) ilgio ir 3,5-12,5 g stuburiniai vandens gyvūnai. Ukraininė nėgė vizualiai labai panaši į mažąją nėgę, todėl atskirti jas gana sudėtinga. Ukraininė nėgė sėsli t. y. suaugėlio stadijoje nesimaitina ir lieka neršti gimtosiose upėse. Gyvena maždaug iki 7 metų. Ukraininės nėgės yra švaraus vandens gyvūnai, tad jų populiacijai yra pavojingos bet kokios žemės ūkio ir pramonės nuotėkos. Taip pat jų gausumui labai kenkia upėse statomos vandens užtvankos.